କେତେକ ଅତ୍ୟାବଶ୍ୟକୀୟ ସେବାକୁ ଅନୁମତି ମିଳିଛି, ହେଲେ ତାକୁ ଛାଡ଼ି ଅନ୍ୟ ସବୁ କାର୍ଯ୍ୟକଳାପ ବନ୍ଦ ରହିବ। ନାଇଟ୍ କର୍ଫ୍ୟୁ ଓ ସଟଡାଉନକୁ ନେଇ ଲୋକଙ୍କ ମନରେ ଥିବା ଦ୍ବନ୍ଦ୍ୱକୁ ଦୂର କରିଛନ୍ତି ସରକାର ।
ସ୍ୱତନ୍ତ୍ର ରିଲିଫ କମିଶନର୍ (ଏସ୍.ଆର୍.ସି.) ପ୍ରଦୀପ ଜେନା ସୂଚନା ଦେଉଛନ୍ତି ।
Share this:
ଭୁବନେଶ୍ୱରଃ ଶନିବାର ଠାରୁ ସାରା ରାଜ୍ୟର ସହରାଞ୍ଚଳରେ ଲାଗୁ ହେଉଛି ସପ୍ତାହାନ୍ତ ସଟଡାଉନ୍ । ଶୁକ୍ରବାର ରାତି ୯ଟାରୁ ଏହି ପ୍ରକ୍ରିୟା ଆରମ୍ଭ ହେବ । ରାତ୍ରିକାଳୀନ କର୍ଫ୍ୟୁ ଜାରି ରହିଥିବା ବେଳେ ରାତି ୯ରୁ ସକାଳ ୫ଟା ପର୍ଯ୍ୟନ୍ତ କର୍ଫ୍ୟୁ ରହିବ, ଆଉ ସକାଳ ୫ଟାରୁ ସୋମବାର ସକାଳ ପର୍ଯ୍ୟନ୍ତ ସଟଡାଉନ ବଳବତ୍ତର ରହିବ । କିନ୍ତୁ ଲୋକମାନଙ୍କ କିଛି ଅନୁରୋଧକୁ ମାନି ଶନିବାର ସକାଳ ୫ଟାରୁ ୬ଟା ଓ ରବିବାର ସକାଳ ୫ଟାରୁ ୬ଟା ମର୍ଣ୍ଣିଂ ୱାକ୍ ଓ ଯୋଗ ଏବଂ ବ୍ୟାୟାମ ପାଇଁ ଅନୁମତି ଦିଆଯାଇଛି ।
କେତେକ ଅତ୍ୟାବଶ୍ୟକୀୟ ସେବାକୁ ଅନୁମତି ମିଳିଛି, ହେଲେ ତାକୁ ଛାଡ଼ି ଅନ୍ୟ ସବୁ କାର୍ଯ୍ୟକଳାପ ବନ୍ଦ ରହିବ। ନାଇଟ୍ କର୍ଫ୍ୟୁ ଓ ସଟଡାଉନକୁ ନେଇ ଲୋକଙ୍କ ମନରେ ଥିବା ଦ୍ବନ୍ଦ୍ୱକୁ ଦୂର କରିଛନ୍ତି ସରକାର । କର୍ଫ୍ୟୁ ଓ ପଶ୍ଚିମ ବଙ୍ଗରୁ ଫେରୁଥିବା ଲୋକଙ୍କ ପାଇଁ ଜାରି ହୋଇଥିବା କଟକଣା ଉପରେ ସ୍ଥିତି ସ୍ପଷ୍ଟ କରିଛନ୍ତି ସ୍ୱତନ୍ତ୍ର ରିଲିଫ କମିଶନର୍ ପ୍ରଦୀପ ଜେନା ।
"ଯେଉଁମାନେ ପଶ୍ଚିମ ବଙ୍ଗରୁ ଫେରିବେ ସେମାନଙ୍କ ପାଇଁ ୧୪-ଦିନିଆ ସଙ୍ଗରୋଧ ବାଧ୍ୟତାମୂଳକ ହୋଇଛି । ଯେଉଁମାନଙ୍କ ପାଖରେ ୪୮ ଘଣ୍ଟା ପୂର୍ବରୁ ମିଳିଥିବା ଆର୍.ଟି.ପି.ସି.ଆର୍. ରିପୋର୍ଟ (ନେଗେଟିଭ୍) କିମ୍ବା ଦୁଇ ଡୋଜ୍ ଟିକା ନେଇଥିବାର ସାର୍ଟିଫିକେଟ୍ ଥିବ ସେମାନଙ୍କ ପାଇଁ ଏହି ନିୟମ ପ୍ରଯୁଜ୍ୟ ନୁହେଁ । ଯେଉଁମାନେ ପଶ୍ଚିମ ବଙ୍ଗ ଯାଇ ଓଡି଼ଶା ଫେରିଥିବେ ସେମାନଙ୍କ ପାଇଁ ବି ଏହି ନିୟମ ଲାଗୁ ହେବ," କହିଛନ୍ତି ସ୍ୱତନ୍ତ୍ର ରିଲିଫ କମିଶନର୍ (ଏସ୍.ଆର୍.ସି.) ପ୍ରଦୀପ ଜେନା ।
ରାଜ୍ୟରେ କରୋନା ସଂକ୍ରମଣ ବଢୁଥିବାରୁ ସରକାରଙ୍କୁ ଭାଇରସର ଟ୍ରିପଲ୍ ମ୍ୟୁଟାଣ୍ଟ ଭ୍ୟାରିଆଣ୍ଟ୍ ଭୟ ଘାରିଛି । ସେଇଥି ପାଇଁ ପଶ୍ଚିମ ବଙ୍ଗ ଫେରନ୍ତାଙ୍କ ଉପରେ କଟକଣା ଜାରି କରାଯାଇଛି । ଆଇ.ଏଲ୍.ଏସ୍. ନିର୍ଦେଶକ ଡଃ ଅଜୟ ପରିଡ଼ା କହିଛନ୍ତି ଯେ କରୋନା ଭାଇରସର ମ୍ୟୁଟେସନ୍ ହେବା ସ୍ବାଭାବିକ ।
"ମ୍ୟୁଟେସନ ନାଁରେ କିଛି ଯଥାର୍ଥତା ନାହିଁ। ଭାଇରସର ମ୍ୟୁଟେସନ୍ ଜାଣିବା ପାଇଁ ପଜିଟିଭ୍ ଲୋକଙ୍କଠାରୁ ୫ ପ୍ରତିଶତ ସାମ୍ପଲ୍ ନେଇ ଜିନମ୍ ସିକ୍ୟୁଏନ୍ସ କରାଯାଉଛି । ବର୍ତ୍ତମାନ ସୁଦ୍ଧା ଦେଶରେ ୧୩ ହଜାର ଜିନମ୍ ସିକ୍ୟୁଏନ୍ସ କରାଯାଇଛି । ଓଡ଼ିଶା ଆଇ.ଏଲ୍.ଏସ୍.ରେ ୪୮୫ଟି କରାଯାଇଛି । ମାର୍ଚ୍ଚ ପୂର୍ବରୁ ହୋଇଥିବା ଏହି ଜିନମ ସିକ୍ୟୁଏନ୍ସରେ ୪-୫ ପ୍ରତିଶତ ୟୁକେ ଭ୍ୟାରିଆଣ୍ଟ, ୩-୪ ପ୍ରତିଶତ ଡବଲ୍ ମ୍ୟୁଟାଣ୍ଟ ବାହାରିଛି । ଇଣ୍ଟରନାସନାଲ୍ ଟ୍ରାଭେଲରଙ୍କ ସମେତ ପ୍ରଥମ ଓ ଦ୍ୱିତୀୟ ଡୋଜ୍ ନେବା ପରେ ବି ପଜିଟିଭ୍ ହୋଇଥିବା ବ୍ୟକ୍ତି ବି ଏଥିରେ ଅଛନ୍ତି," କହିଛନ୍ତି ଡଃ ପରିଡ଼ା ।
ମାର୍ଚ୍ଚ ମାସ ପୂର୍ବରୁ ଓଡ଼ିଶାରେ ଜିନମ୍ ଆନଲସିସ ହୋଇଥିବା ୪୮୫ଟି ସାମ୍ପଲରୁ ୨୪ଟି ୟୁକେ ଭ୍ୟାରିଆଣ୍ଟ ଓ ୨୨ଟି ଡବଲ୍ ମ୍ୟୁଟାଣ୍ଟ ବାହାରିଛି ବୋଲି ସେ କହିଛନ୍ତି । "ଏପ୍ରିଲରେ ପୁଣି ଅନାଲିସିସ ଚାଲିଛି । ଓଡ଼ିଶାରେ ୧୫୦-୧୬୦ଟି ସ୍ୟାମ୍ପଲ୍ ସଂଗ୍ରହ କରାଯାଇଛି । ଟ୍ରିପୁଲ ମ୍ୟୁଟାଣ୍ଟ ଭ୍ୟାରିଆଣ୍ଟ୍ ଏତେ ପରିମାଣରେ ଆସି ନ ଥିଲେ ବି ଏହା କେବଳ ପଶ୍ଚିମ ବଙ୍ଗରେ ଦେଖାଯାଇଛି । ଏହାର ସଂକ୍ରମଣ କ୍ଷମତା ଅନାଲସିସ ପରେ ଜଣାପଡି଼ବ," ସେ କହିଛନ୍ତି ।
କରୋନା ଭାଇରସର ବିଭିନ୍ନ ଭ୍ୟାରିଆଣ୍ଟ୍ ଦେଖାଯାଉଥିବାରୁ କେଉଁ ମ୍ୟୁଟେସନ୍ କେତେ ଚିନ୍ତାର କାରଣ ତାହା ଅନୁଶୀଳନ କରାଯାଉଛି । ଟ୍ରିପଲ୍ ମ୍ୟୁଟେସନ୍ ଏବେ ଚିନ୍ତାର କାରଣ ସାଜିଛି । ପଶ୍ଚିମ ବଙ୍ଗରେ ଚିହ୍ନଟ ହେବା ପରେ ରାଜ୍ୟ ସରକାର ସତର୍କତାମୂଳକ ପଦକ୍ଷେପ ନେଇଛନ୍ତି । ପଶ୍ଚିମ ବଙ୍ଗରୁ ଫେରିଥିବା ବ୍ୟକ୍ତି ଅନ୍ୟକୁ ସଂକ୍ରମଣ ନ କରିବା ଏହାର ଉଦ୍ଧେଶ୍ୟ । ମ୍ୟୁଟେସନ୍ ରୋକିବାକୁ ଏଭଳି ପଦକ୍ଷେପ ନିଆଯାଇଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
